**Отчет на ст. учител Светлана Лазарова**

за дейността като наставник за периода м. февруари-м. май, 2021 г.

През месец февруари бях избрана за наставник на Мариела Михалева, назначена за учител в I б група в ДГ№2 „Знаме на мира“ през м. септември. Колегата е без педагогически стаж до постъпването му в детската градина през месец септември.

Целта на назначението ми бе приобщаването на новоназначения учител в детската градина и подпомагането му в изграждане на устойчиви преподавателски навици, като създаването на защитена и благоприятна среда, която подпомага възпитателно – образователния процес.

Осигуряване на ефективно наставничество на новоназначения млад учител за развитие на професионалните им умения чрез създаване на подкрепяща мотивираща среда.

Подцели:

1. Да се създадат благоприятни условия за ефективна адаптация и лоялно отношение към работещите в училище.

2. Младите учители сами да се научат как да постигат крайната цел и да използват потенциала си.

3. Постигане на съгласие върху основните принципи на взаимодействие между наставника и младия учител - открита комуникация, добронамереност, взаимно уважение.

По-конкретно това означава по-бързото и качествено влизане в работен режим на новоназначения учител.

Задачите, които си поставих бяха:

1. Да се затвърди интереса на младия учител към педагогическата професия и го укрепи в учителския колектив;

2. Да се ускори процеса на професионалното развитие на учителя, за да развие способността си самостоятелно и ефективно да изпълнява задълженията си по длъжностна характеристика;

3. Процеса на наставничество да допринесе за успешното адаптиране на младите учители към организационна култура, за усвояването на най- добрите традиции на детската градина, съзнателно и творческо отношение към задълженията на учителите;

4. Мотивиране на младите учители за професионално усъвършенстване и утвърждаване на педагогическата и методическата им квалификация.

Резултатите, които очаквах да реализираме в предстоящата ни дейност бяха:

1. Подобряване на професионалната компетентност на младия учител на новото работно място;

2. Развитие у младия специалист на необходимите умения и способности на провеждане на иновационни преподавателски дейности, отговарящи на изискванията на ДОС;

3. Всеобхватно развитие на притежаваните от младия учител специализирани познания в методиката на преподаване;

4. Професионална адаптация на младия учител.

Основни функции, които си поставих за цел да изпълнява моето наставничество бяха:

1. Рефлексивни разговори;

2. Осигуряване на връзка с хора или ресурси;

3. Обсъждане на различни теми, свързани с професионалната дейност;

4. Предлагане на решения на проблемите на начинаещия учител;

5. Осигуряването на партньорска подкрепа;

6. Разбиране на нуждите и емоциите.

Професионалният живот на детския учител предлага редица структури – формални и неформални, в рамките на които новоназначеният учител комуникира със своите колеги.

Като част от формалните структури първоначално бе създаден План за наставничество с цел осигуряване на ефективно наставничество на новоназначения учител за развитие на професионалните му умения чрез създаване на подкрепяща мотивираща среда.

Аз и Мариела Михалева съвместно създадохме регулярен график, в който бе упоменат дневен ред, тема за обсъждане, което ни даде възможност по-лесно да се проследява напредъка, а и се осигурява проследимост за директора и дълготрайна перспектива за младия колега.

Eто няколко основни теми, които като ментор изявих готовност да откликна:

• Работа с документация. Дневници, годишни разпределения, учебни програми, разпоредби, отчети.

• Изготвяне на план-конспект за ситуациите, както и за откритата практика. Всеки споделен опит тук е от значение, понеже заедно с информацията за представяне на новия материал протича информираност, касаеща способностите за разпознаване и реакция при възникване на извънредни ситуации по време на ситуациите.

• Създаването на благоприятна среда като условие за плодотворен възпитателно-образователен процес.

Връзката ментор – новоназначен учител е динамична, което е от полза както за новоназначения учител, който черпи опит и идеи от мен и останалите колеги, така и за мен като ментор, тъй като в рамките на съвместната работа с новия колега аз имам възможност да осмисля своите собствени педагогически практики, да подложа на анализ редица ситуации в професионалната сфера, което допринася за обогатяване на професионалните ми умения.

Във формалните и неформални срещи имахме възможност да обсъждаме индивидуалните потребности и трудности на колежката, тя търсеше съвет и подкрепа за възникнали казуси, за комуникацията с родителите или за елементи от планирането на ситуациите. Тази интензивна комуникация се случваше не само по време на индивидуалните срещи за работа, но и по телефона и в социалните мрежи.

По време на съвместната работа с младия колега обсъждахме различните методи в образователния процес, подготвянето на материали, свързването на поставените цели с процеса на обучение и очакваните резултати, планирането на ситуации.

По въпроса за осигуряване на връзка с хора и ресурси съветвах младия колега да търси:

• Комуникация с главния учител. Насърчавах младия учител да търси съдействие от главния учител по много въпроси относно квалификацията си по хоризонтал.

• Комуникация с ресурсен учител. В групата на новоназначения учител има три с деца със СОП, което очертава и необходимостта от съвместна работа между него и ресурсния учител и родителите на децата.

• Комуникация с другите колеги- новоназначеният учител възприема конкретната си дейност в друга светлина – като споделена отговорност с колеги, на които може да се довери за общи проблеми по конкретната дисциплина, уеднаквяване на критериите и начините за тяхното прилагане в оценяването, идеи за съвместна работа и др.

Общуването с децата е най-съществената част от ежедневието ни, като изграждането на положителни ролеви модели в занималнята е от съществено значение за установяване на авторитета на учителя.. Ето защо младият учител трябва да добие сериозна представа как да изгради умения за позитивно общуване. Тази тема присъстваше перманентно във формалните и неформални срещи между мен и новоназначения учител. Мариела Михалева споделяше за сблъскването си с редица предизвикателства в комуникацията си с децата, често свързани с установяване на правила, както и разнообразните казуси, които възникват във връзка с това.

Аз, от своя страна, с удоволствие споделях различни идеи от моята практика- за разнообразни игри за организиране на децата, техники, свързани с Психогимнастика, физически упражнения и игри за овладяване на стреса, дефицита и негативните преживявания, различни дихателни упражнения за регулиране процеса на дишане и общия ритъм на организма за контролиране на стреса, разтоварване и релакс

В това отношение добра практика е и съвместното посещение на ситуации, както и посещения за наблюдение на целия режим. Така новият учител имаше възможност да се запознае в ход с установяването на правилата в занималнята и да стане свидетел на позитивни ролеви модели в общуването с децата.

Взаимоотношения родители – новоназачен учител

В отношението към родителите, както и към децата, съветът ми бе младият учител да прилага индивидуален подход. Внимателно и добронамерено да демонстрира, че работата му е съобразена с възрастовото и индивидуално развитие на децата и да вдъхне у тях доверието, че децата им са в сигурни и обичащи ръце.

В резултат от дейностите, включени в програмата за наставничество смятам, че младия учител:

• разви чувство за самоувереност и значимост;

• получи практически съвети, поощрения и подкрепа;

• получи реалистична представа за собствените възможности;

•идентифицира целите и установи чувство за посока в професионалното си развитие;

• разви персонални и професионални отношения;

• придоби опит и вникна в професионалния свят;

• усъвършенства своята компетентност;

• получи психологическа подкрепа;

• креативност, комуникативни умения;

• организационна промяна, лична промяна;

• успя да намали чувството на изолация, стрес и фрустрация;

• увеличи доверието и самочувствието.

2. За наставника:

• подобрих уменията за общуване;

• възможността за самоанализ на собствените способности;

• повиших професионалния си опит, мотивация и удовлетвореност от работата;

• споделих личните умения и опит с останалите членове на колектива;

• повиших мотивацията и удовлетвореността от работата си;

• развих управленските си умения;

• придобих умения да разпознавам вече наличните си умения, способности и опит;

• нови перспективи за персонална реализация;

• развих умения за разбиране на околните и възприемане на тяхната културна среда;

• повиших възможността си за оценка и анализ;

• придобих различен професионален опит и личностна удовлетвореност.

3. За детската градина:

• повишаване на професионалното ниво и умения на всички специалисти без изключение, въвлечени в системата на наставничество, включвайки и самия наставник;

• засилване на професионалната мотивация и предоставяне на допълнителни възможности за повишаване на професионалния им статус;

• предоставяне на възможности за кариерно развитие на наставниците;

• укрепване на професионалното сътрудничество;

• мотивация и удовлетвореност от работата;

•oрганизационна промяна; организационни познания; организационна култура; oрганизационна ефективност;

• стратегическо планиране.

Карта – отчет за наставничество:

|  |  |  |  |  |
| --- | --- | --- | --- | --- |
| **№** | **Дейност** | **Дата** | **Тема** | **Учител – наставник** |
| 1 | Указания при разработване на годишния план и седмичното планиране. |  |  |  |
| 2 | Взаимно наблюдение на ситуации и даване на ефективна обратна връзка. | 3.02.2021 г.  25.02.2021 г.  9.03.2021 г.  7.04.2021 г.  26.04.2021 г.  12.05.2021 г.  26.05.2021 г.  31.05.2021 | I гр: БЕЛ: „При чичо доктор“  IVгр.: ОС: „Облекло според сезона“  I гр.: „Цветя за мама“  IV гр.: „Утринна среща“  Iгр.: „Весело е в гората“  IV гр.: „Наказана лисана“-драматиз.  I гр.: БЕЛ: „Какво научих“  IV гр.: ОС: „Пътни знаци“ |  |
| 3 | Съвместно разработване на ситуации. | 18.02.2021 г.  22.04.2021 г. | Тема „Мартенички“  Тема „Великденски яйца“ |  |
| 4 | Съвместно съставяне на диагностични задачи за проверка на знанията на децата. | 14.04.2021 г  29.04.2021 г.  13.05.2021 г. | Определяне на механизма за диагностициране изходното ниво на децата  Консулт във връзка с изготвяне отчетна информация и на изходящ мониторинг на групата  Измерване на физическата дееспособност на децата |  |
| 5 | Подпомагане на учителя при работа със задължителната учебна документация според изискванията на Наредба № 8 от 11.08.2016 г. | 5.02.2021г  22.04.202 | Попълване на дневника в графите за допълнителни дейности.  Изготвяне на лично образователно дело на децата в групата – титули и начин на събиране на информацията. |  |
| 6 | Подпомагане на учителя в консултативната дейност с деца в норма и със специални образователни потребности. | 10.02.2021 г.  19.02.2021 г.  17.03.2021г.  30.03.2021г.  2.04.2021г.  28.04.2021г.  18.05.2021 г.  28.05.2021 г. | Идеи за провеждане на утринна среща  Среща с ресурсния учител, който посещава децата в групата  Споделяне на идеи за позитивно общуване  Популяризиране игрите на Монтесори, подходящи за използване в групата  Предлагане на идеи за развиване на фината моторика на децата  Дихателни упражнения  Ролеви игри, драматизация  Разговорни умения |  |

Наставник: Светлана Лазарова

/Име, фамилия, подпис/

Новоназначен учител: Мариела Михалева

/Име, фамилия, подпис/

Изготвил: ст. учител Светлана Лазарова